**Синьо писмо на черен фон

Автоматично генерирано описание**

**Samsung добавя вариант с 8 TB памет в серията SSD дискове 9100 PRO**

Предишните версии, поддържащи PCIe 5.0, се предлагаха във варианти с 1, 2 и 4 TB памет

**20 август 2025 г.**

9100 PRO на Samsung Electronics е най-новото попълнение в гамата на компанията от потребителски SSD дискове. Благодарение на интерфейса PCIe® 5.0 9100 PRO предлага подобрена производителност, продуктивна многозадачност и разширена съвместимост с лаптопи, игрови конзоли и компютри. Моделът вече е достъпен във вариант с 8 TB памет и предлага още повече място за съхранение и производителност, необходими за съвременните програми и игри.

* **Серията SSD дискове 9100 PRO се разширява с два нови модела с 8 TB за потребителите, имащи нужда от висока производителност**

Samsung разкри два нови варианта с 8 TB памет във високопроизводителната серия SSD дискове 9100 PRO: 9100 PRO 8 TB и 9100 PRO 8 TB с радиатор, разработени за по-добра температурна ефективност и продължителна пикова производителност.

Тези нови модели последваха предишните версии с 1, 2 и 4 TB памет, които излязоха през март, и отбелязват значителен напредък в предлагането на SSD дискове с PCIe с най-висок капацитет. Те осигуряват ултрависок капацитет за геймъри, създатели на съдържание и специалисти, които имат нужда от максимална скорост и надеждност.

Вариантите с 8 TB памет предлагат ненадмината производителност със скорост на последователно четене до **14 800 MB/s** и скорост на запис до **13 400 MB/s.** Те също така осигуряват скорост на произволно четене и запис до **2200K IOPS** и **2600K IOPS** съответно, което ги прави идеално подходящи за интензивно натоварване.

И двата модела се базират на интерфейса PCIe® 5.0 и са предназначени за осигуряване на ултраниска латентност, намаляване на времето за зареждане и производителен геймплей дори в най-взискателните среди. Моделът с радиатор предлага допълнително ниво на контрол на температурата за равномерна производителност при продължително използване.

С това разширение Samsung продължава да предлага модерни решения за памет, оптимизирани за променящите се изисквания на съвременната компютърна среда.

* **Повече производителност и капацитет**
* Нова опция с 8 TB памет предлага увеличен капацитет за големи игрови библиотеки.

С този SSD диск с 8 TB памет геймърите могат да инсталират около 80 популярни компютърни игри, ако се приеме, че средният размер на една игра е 90,6 GB – изчислено въз основа на 11 игри от класацията на Steam „Най-доброто от 2024: Новоизлезли“. \*

**\*** Виж.  <https://store.steampowered.com/charts/bestofyear/bestof2024?tab=2>

* Снабден с интерфейс PCIe 5.0, който е два пъти по-бърз от предишното поколение PCIe 4.0
* Осигурява скорост на последователно четене до 14 800 MB/s и скорост на запис до 13 400 MB/s и предлага подобрена с до 99% производителност в сравнение с предишния модел, 990 PRO

\* Скоростта на последователно четене на 9100 PRO 4 TB е 14 800 MB/s, докато скоростта на 990 PRO 4 TB е 7450 MB/s

* Подобрена скорост на произволно четене и запис до 2200K IOPS и 2600K IOPS съответно
* Енергийната ефективност е подобрена с 49% в сравнение с предишния модел благодарение на съвременно решение за управление на температурата

Енергийната ефективност на 9100 PRO 2 TB при последователно четене и запис е 1822 и 1703 MB/s на ват съответно,

докато за 990 PRO 4 TB тези стойности са 1221 и 1255 MB/s на ват съответно

* **Подобрено предотвратяване на прегряване, разширена памет и широка съвместимост**
* Моделите с 1, 2 и 4 TB памет са снабдени с 8,8-mmT радиатор, който предлага подобрен контрол на температурата и предотвратява прегряването. Устройството е в съответствие със стандарта PCI-SIG® D8.[[1]](#footnote-1)
* Радиаторът с параметри 11.25 mmT на високопроизводителния модел с 8 TB памет и интерфейс PCIe 5.0 е специално разработен така, че да е съвместим с PlayStation® 5. \*

\* „PlayStation“ и „PS5“ са (регистрирани) търговски марки на Sony Interactive Entertainment Inc.

* Моделът 9100 PRO е съвместим с широка гама устройства – лаптопи, настолни компютри и игрови конзоли – което го прави подходящ избор за лесно надграждане на производителността и капацитета.

Вариантите с 1, 2 и 4 TB памет са достъпни за покупка от Samsung.com и други продавачи, а моделът с 8 TB ще стане достъпен от 2 септември 2025 г. Препоръчаната от производителя цена на дребно за варианта с 8 TB памет е 999,99 $ за модел M.2 и 1019,99 за M.2 с радиатор.

За повече информация, включително подробности за гаранцията, посетете samsung.com/SSD или semiconductor.samsung.com/internal-ssd/.

1. Стандартът PCI-SIG D8 е спецификация за височина на радиатора до 8,8 мм. [↑](#footnote-ref-1)